Запечатаха джипа на рапъра Ванко 1 | Блиц
Запечатаха джипа на рапъра Ванко 1
https://blitz.bg/layfstayl/shoubiznes/zapechatakha-dzhipa-na-rapra-vanko-1_news8595.html Blitz.bg
07 Авг. 2008, 20:21
Съдия-изпълнител запечата луксозния джип "Мерцедес" на Ванко 1. Автомобилът, който вместо номер има надпис "РВ Ванко 1", стана популярен, след като рапърът заяви в съда, че е купен за 45 000 лв. от 89-годишната му баба Цонка. Запечатването стана от полицай и инспектор от комисията "Кушлев", съобщава в. "Труд".
Сложени бяха лепенки и джипът бе прибран в гараж. До днес той стоеше пред седеметажния хотел на Главчеви. По искане на Кушлев и екипа му върху имотите на фамилията е наложен запор.
"Ванко е на море. Какво пак се захванаха с него", кахъреше се майка му Цветана. Синът й излезе от затвора през февруари, след като излежа присъда от 4,5 години затвор за търговия с жени. /БЛИЦ